**DĖL ROKIŠKIO RAJONO SAVIVALDYBĖS TARYBOS 2018 M. KOVO 5 D. SPRENDIMO NR. TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ PATIKSLINIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2018 m. kovo 5 d. sprendimą Nr. TS-35:

1. Padidinti 1 priede patvirtintą savivaldybės biudžeto pajamų dalį **2780,987 tūkst.** **Eur**, iš jų:

1.1. padidinti specialią tikslinę dotaciją kelių priežiūros ir plėtros programai-1362,8 tūkst. Eur**;**

1.2. padidinti valstybės investicijų programos lėšas - 1316,0 tūkst. Eur;

1.3. padidinti pajamų už teikiamas paslaugas planą - 1,7 tūkst. Eur.

1.4 padidinti kitų dotacijų iš kitų valdymo lygių planą - 94,087 tūkst. Eur.

1.5. padidinti specialią tikslinę dotaciją valstybės deleguotoms funkcijoms vykdyti-6,4 tūkst. Eur.

2. 1, 2, 6, 7 priedus išdėstyti nauja redakcija.

3. Patikslinti 3, 4, 5 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2018M. KOVO 5 D. SPRENDIMO Nr.TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ PATIKSLINIMO”**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

 **Sprendimo projekto esmė.**

 **1**.**PAJAMOS.**

 Iš viso pajamos didinamos 2780,987 tūkst.Eur.

 1.1. Susisiekimo ministerijos patvirtinta speciali tikslinė dotacija kelių priežiūros ir plėtros programai – 1362,8 tūkst. eurų.

 1.2. Kultūros ministerija ir Švietimo ir mokslo ministerija patvirtino Valstybės investicijų sumas Rokiškio rajono savivaldybei. J.Keliuočio viešosios bibliotekos pastato Rokiškyje ir kiemo rekonstravimui bei modernizavimui ir priestato statybai skirta 673 tūkst.Eur, o J.Tumo-Vaižganto gimnazijos ir gimnazijos bendrabučio pastatų Rokiškyje, M.Riomerio g.1 ir J.Basanavičiaus g.,8, rekonstravimui skirta 643 tūkst.Eur.

 1.3. Iš Viešųjų investicijų plėtros agentūros gaut dotacija ES lėšomis vykdomų projektų savivaldybės nuosavai daliai. Gauta dotacija trims projektams: Kauno ir Perkūno garvių dalių rekonstravimas, Socialinio būsto plėtra ir Urbanistinės teritorijos plėtra,IIIetapas.

 1.4. Visuomenės sveikatos biuras tikslina pajamų už teikiamas paslaugas planą- didina 1,7 tūkst.Eur; teikiamos paslaugos Kupiškio savivaldybėje.

 1.5. Socialinės apsaugos ir darbo ministerija skyrė papildomai 6,4 tūkst.Eur. vaiko teisių apsaugos funkcijai vykdyti. Skirtų asignavimų neužteko vykdyti budėjimus ištisą parą ir savaitgaliais, todėl padal savivaldybių prašymus skirtos papildomos lėšos.

 Dėl šių pokyčių nauja redakcija išdėstomi sprendimo 1,2 priedai, tikslinamas 3 priedas.

 **2. IŠLAIDOS**. Tikslinami 2018m. kovo 5 d. tarybos sprendimo Nr.TS-35 4,5 priedai, o 6,7 priedai išdėstomi nauja redakcija.

 2.1. Speciali tikslinė dotacija kelių priežiūros ir plėtros programai (VF) –1370,4 eurų, VIP-o lėšos (VF)- 1316 tūkst.Eur ir dotacija ES vykdomų projektų nuosavai daliai(SF)- 94,087 tūkst.Eur nukreipiamama 5 programai „Rajono infrastruktūros objektų priežiūra, plėtra ir modernizavimas“- Statybos ir infrastruktūros skyriui ( 4,5 priedai).

 2.2. Pajamos už teikiamas paslaugas – 1,7 tūkst.Eur nukreipiamos 4 programai „ Socialinės paramos ir sveikatos apsaugos paslaugų kokybės gerinimas „- Visuomenės sveikatos biurui (SP) .(3,4,5 priedai ).

 2.3. Kiti keitimai.

 2.3.1. Tikslinamos valstybės deleguotos funkcijos – parama mokiniams- administravimo lėšos. Mažinami 1 programoje „Savivaldybės funkcijų įgyvendinimas ir valdymas“- Savivaldybės administracijai (VF) skirti asignavimai -11,5 tūkst.Eur. ir perkeliami 4 programai „ Socialinės paramos ir sveikatos apsaugos paslaugų kokybės gerinimas“- Socialinės paramos ir sveikatos skyriui (VF), paramai mokiniams. (4,5,6 priedai).

 2.3.2. 4 programai „ Socialinės paramos ir sveikatos apsaugos paslaugų kokybės gerinimas“- Socialinės paramos ir sveikatos skyriui (SF), socialinei paramai skirtus asignavimus perkelti Katalėjos šeimynai- pagalbos pinigams 13,68 tūkst.Eur. Socialinių paslaugų įstatymas rekomenduoja savivaldybėms skirti šeimynoms pagalbos pinigus. Abipusiu- savivaldybės administracijos ir Katalėjos šeimynos vadove- buvo nutarta mokėti vienam globojamam vaikui po keturias bazines išmokas (152 eurus) kiekvieną mėnesį. Šeimynoje yra 10 vaikų,1 mėnesiui reikalinga 1528 eurai. Metams ( nuo balandžio mėn.) susidaro 13,68 tūkst.Eur. (4,5 priedai)

 2.3.3.Tvirtinant biudžetą asignavimai Gyventojų užimtumo programai buvo numatyti 4 programoje „ Socialinės paramos ir sveikatos apsaugos paslaugų kokybės gerinimas“-Savivaldybės administracijai (VF)- 142,981 tūkst.Eur.Komisija, išnagrinėjusi pateiktas įstaigų ir seniūnijų paraiškas, paskirstė lėšas. Remiantis šiuo paskirstymu asignavimai perskirstomi įstaigoms ir seniūnijoms 4 programai (VF). (4,5,6 priedai).

**Galimos pasekmės, priėmus siūlomą tarybos sprendimo projektą:**

**teigiamos** **, nauda rajono gyventojams–** bus finansuotos reikalingos ir būtinos išlaidos.

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Finansų skyriaus vedėja Reda Dūdienė